hu hu hu hu hu hu hu hu hu hu hu hu hu hu hu hu hu hu tr hu ru it hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu ro hu fi cs ro hu fi hu hu hu hu hu hu en cs de hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu eo hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. január 7.
Ugrás a navigációhoz Ugrás a kereséshez
6900 Makó, Széchenyi tér 22.
A Wikimédia Commons tartalmaz Városháza témájú médiaállományokat.
A makói városháza a város egyik legszebb klasszicista épülete, Makó közigazgatási központja 1990 óta, 1950 előtt Csanád vármegye székhelye.
Az épület első változata 1780-ban épült Vertics József földmérő tervei alapján. Giba Antal, a város jeles mérnöke a 18. századi épület felhasználásával, az alapfalak megerősítésével alakította ki az "új" megyeházat 1839-ben. A középrizalitot megtartotta, s a szimmetrikus szerkezetnek megfelelően az északi irányban tovább bővítette. A 44 méteres utcafrontot meghagyta kiugró falsíknak, az épületet főhomlokzatát pedig 76 méteresre növelte. A középső része elé 18 méteres, hat zömök pilléren nyugvó 5,5 méter mély portikuszt, vagyis főhomlokzat előtti nyílt oszlopcsarnokot helyezett, melynek emeleti traktusára kilátót (vesztibült) tervezett. A kilátó két szélén iker, ezek között szóló ion fejes oszlop látható. Ezekre erős tagolású főpárkányzat támaszkodik, amelyet 1906-tól nagyméretű timpanon koronáz. A városi címert színes-mázas terrakotta stílusban 2000. május 7-én, városnapon helyezték el a timpanonon. Ugyanekkor került föl az épület tetejére a városi zászló is. Vízszintesen az egész épület homlokzatát kettős vonalú övpárkány osztja meg, azt fölül erőteljes koronázópárkány zárja. A homlokzat emeleti része díszesebb. Itt az ablakok közötti faltükröt ionfejes lizénák törik meg. A földszinti tengelytagozódás azonos az emeletivel, de itt a fal tükrét lizénák nem tagolják. Az udvari homlokzat nyitott, boltíves árkádsora nyugodtságot és erőt kölcsönöz az épületnek. 1929-ben Tarnay Ivor alispán háromszintes szárnyépülettel bővítette.
A városháza falán 1999-ben felavatott emléktábla található, a város újratelepülésének 300. évfordulója előtt tisztelegve.
Az épület kulturális és szellemi emlékek sokaságát is őrzi évszázados falai között: Szekeres Imre grafikus Makói triptichon című műalkotását (a város címeréből, a makói hagyma első ábrázolásából és Csanád vármegye címeréből álló hármaskép) a városháza nagytermében helyezték el. Eötvös József szintén a Városházán mondta el 1869-ben a kiegyezést védő beszédjét. Földszintjén található a Városháza Galéria, ami a művésztelep résztvevőinek munkáját, vagy helyi művészek festményeit mutatja be. A hagyomány Tornyai János és Endre Béla gyűjteményeinek kiállításával kezdődött.
A városháza előtti virágos téren állnak Návay Lajos szobrának mellékalakjai, valamint Kallós Ede monumentális Kossuth Lajos-szobra. Az épület oldalkertjében található Hollósy Kornélia makói szobra. A városháza udvarától jobbra áll a bíróság épülete.
Az épület műemléki védettséget élvez; törzsszáma a műemlékjegyzékben 2739.
A később Makón élő énekesnő, Hollósy Kornélia 1863. szeptember 13-án az aszály károsultak megsegítésére jótékonysági hangversenyt adott.
A csecsemőhalandóság csökkentését és a nemzet számbeli erősbítését célul kitűző Országos Stefánia Szövetség makói szervezete az akkori Vármegyeházában tartotta 1925 és 1930 között jótékonysági hangversenyeit. A fellépők között olyan neveket találunk, mint Anday Piroska, Basilides Mária, Dohnányi Ernő, Fischer Annie, Jeanne-Marie Darré, Marschalkó Rózsi, Sándor Erzsi, Székelyhidy Ferenc, Telmányi Emil és Vécsey Ferenc.
1929. április 5-én Bartók Béla adott itt koncertet a makóiaknak.
A József Attila Irodalmi és Művészeti Társaság 1947-től az épületben tartotta rendezvényeit.
2001. május 3. óta az épület aulájában működik a Városház Galéria. Évente átlagosan 12 alkalommal nyílnak - elsősorban helyi, valamint elszármazott alkotó képzőművészek és csoportok - egyéni és csoportos kiállításai, de itt tekinthető meg a Makó és Térsége Ifjúsági Művésztelep záró kiállítása is.
2008 őszén a Városháza földszintjén állították ki a Fátyol Misi-szoborpályázatra beérkezett alkotásokat.[1]
Erre a vármegyeházára már Justh Gyula idején fölszálott a páva.
A megyeháza nagy hatású régi épület, semmi mütyürke nem rontja meg rajta az anyag önmagában rejlő egyszerű nagyvonalúságát. Nem is épület ez, hanem vár. Magabízó erőt és győzhetetlenséget hirdetnek falai.
↑ Pályaművek – Makó.hu. [2010. szeptember 3-i dátummal az eredetiből archiválva]. (Hozzáférés: 2010. szeptember 6.)
Városi szoborkoncepció 1999-2002; 2004-2007
Tóth Ferenc dr.: Makói útikalauz. Makó: Magony-Dornbach. 2005. ISBN 963 86933 1 2
Bogárzói templom ·  Csanád vezér téri kápolna ·  Evangélikus templom ·  Görögkatolikus temetőkápolna ·  Görögkatolikus templom ·  Kálvária-kápolna ·  Református imaház ·  Református ótemplom ·  Ortodox zsinagóga ·  Újvárosi római katolikus templom ·  Újvárosi református templom ·  Szent Anna-kápolna ·  Szent István-kápolna ·  Szent István-plébániatemplom
Autóbusz-pályaudvar ·  Bagolyvár ·  Bérpalota ·  Bíróság ·  Búza utcai bölcsőde ·  Csendőrségi palota ·  Dózsa–Felletár-ház ·  DMKE internátus ·  Első polgári leányiskola ·  Erdei János Sportcsarnok ·  Erzsébet árvaház ·  Gazdasági ismétlőiskola ·  Gyógyfürdő - Hagymatikum ·  Hagymaház ·  József Attila Gimnázium ·  Juhász- (Bán-) ház ·  Kállai Éva Kollégium ·  Katolikus fiúiskola ·  Korona Szálló ·  Közhivatalok Háza ·  Lonovics-kúria ·  Pénzügyi palota ·  Polgári leányiskola ·  Postapalota ·  Pulitzer József Kollégium ·  Református polgári fiúiskola ·  Régi rendőrség ·  Régi városháza ·  Takarékpénztár ·  Városháza
Espersit-ház ·  József Attila Múzeum ·  Kútmúzeum ·  Panoptikum ·  Sportmúzeum ·  Szikszai-Szirbik-emlékház ·  Városház Galéria
1956-os emlékmű ·  Árvízi emlékmű  ·  Bartók Béla ·  Batka István ·  Csókási emlékhely ·  Dobsa Lajos ·  Erdei Ferenc (Erdei Ferenc tér) ·  Erdei Ferenc (Posta utca) ·  Erzsébet királyné ·  Fátyol Misi ·  Fekvő nő ·  Galamb József (Széchenyi tér) ·  Galamb József (szakképző iskola) ·  Hagymaszobor ·  Hollósy Kornélia ·  Hősi emlékmű ·  Igási emlékoszlop ·  Immaculata-szobor ·  II. János Pál ·  József Attila ·  Juhász Gyula ·  Kavicson ülő lány ·  Kossuth Lajos ·  Rákosi emlékoszlop ·  Második világháborús emlékmű ·  Megfáradt ember ·  Megriadt nő ·  Mementó-szobor ·  Múzsák kútja ·  Návay Lajos ·  Návay Tamás ·  Olimpiai emlékoszlop ·  Öcsi szobor ·  Páger Antal ·  Petőfi Sándor ·  Pulitzer József ·  Puttó-szobor ·  Ságvári Endre ·  Szabó György ·  Szentháromság-szobor ·  Szent Anna ·  Szent István ·  Szirbik Miklós ·  Támaszkodó női akt ·  Tóth Aladár
Emlékfák ·  Maros-ártér · Lombkoronasétány ·  Maros Kalandpark ·  Marosi gyógyiszap ·  Petőfi park
Botlatókövek ·  Domborművek ·  Emléktáblák
Csanád vezér tér ·  Makovecz tér ·  Posta utca ·  Széchenyi tér ·  Szent István tér
A lap eredeti címe: „https://hu.wikipedia.org/w/index.php?title=Városháza_(Makó)&oldid=23604341”
Magyarország 18. századi építményei
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. február 19., 13:07
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.